proxectonos/corpus_dominio_legal_administrativo_tmp huggingface dataset:
DECRETO 87/2000, do 31 de marzo, polo que se declara de utilidade pública e urxente execución a concentración parcelaria da zona de Mandín-Feces de Abaixo-Feces de Cima (Verín-Ourense).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 17/04/2000

As parroquias de Mandín, Feces de Abaixo e Feces de Cima, que pertencen ó concello de Verín, están situadas ó sueste da provincia de Ourense, resultando afectadas pola concentración parcelaria aproximadamente 700 ha.
A dispersión parcelaria que presentan os terreos das ditas parroquias, posta de manifesto polos agricultores delas mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia logo de deliberación do Consello da Xunta de Galicia na súa reunión do día trinta e un de marzo de dous mil,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Mandín-Feces de Abaixo-Feces de Cima (Verín-Ourense).
Artigo 2º
O perímetro da zona será, en principio, o correspondente á totalidade dos terreos das parroquias de Mandín, Feces de Abaixo e Feces de Cima. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, trinta e un de marzo de dous mil.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
DECRETO 86/2000, do 6 de abril, polo que se dispón o nomeamento do Secretario xeral do Consello Económico e Social de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 17/04/2000

En virtude do establecido no artigo 8, parágrafo segundo, da Lei 6/1995, do 28 de xuño, pola que se crea o Consello Económico e Social de Galicia, por proposta conxunta dos conselleiros de Economía e Facenda e de Xustiza, Interior e Relacións Laborais logo de consulta ás entidades, organizacións e asociacións lexitimadas para ter representación no consello,
DISPOÑO:
Artigo único.-Noméase secretario xeral do Consello Económico e Social de Galicia, a Carlos Monclús Díez de Ulzurrun.
Santiago de Compostela, seis de abril de dous mil
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 84/2000, do 6 de abril, polo que se dispón o nomeamento do presidente do Consello Económico e Social de Galicia.
PRESIDENCIA — II. AUTORIDADES E PERSOAL — 17/04/2000

En virtude do establecido no artigo 8, parágrafo primeiro, da Lei 6/1995, do 28 de xuño, pola que se crea o Consello Económico e Social de Galicia, por proposta conxunta dos conselleiros de Economía e Facenda e de Xustiza, Interior e Relacións laborais e logo de consulta ás entidades, organizacións e asociacións lexitimadas para ter representación no consello,
DISPOÑO:
Artigo único.-Noméase presidente do Consello Económico e Social de Galicia a Luis Suárez-Llanos Gómez.
Santiago de Compostela, seis de abril de dous mil.
Manuel Fraga Iribarne
Presidente
DECRETO 83/2000, do 6 de abril, polo que se dispón o cesamento do secretario xeral do Consello Económico e Social de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 17/04/2000

En virtude do establecido no artigo 10 a) da Lei 6/1995, do 28 de xuño, pola que se crea o Consello Económico e Social de Galicia, e no artigo 44 do seu Regulamento de réxime interno, publicado no DOG nº 114, do 11 de xuño de 1996, por proposta conxunta dos conselleiros de Economía e Facenda e de Xustiza, Interior e Relacións Laborais,
DISPOÑO:
Artigo único.-Que cese como secretario xeral do Consello Económico e Social de Galicia, Carlos Monclús Díez de Ulzurrun.
Santiago de Compostela, seis de abril de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 10 de abril de 2000 pola que se autoriza a apertura dos establecementos dedicados á venda de libros, o 17 de maio de 2000, Día das Letras Galegas.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 17/04/2000

Por medio do Decreto 365/1996, do 26 de setembro, reguláronse os horarios comerciais no ámbito da Comunidade Autónoma de Galicia, determinándose no parágrafo segundo da súa disposición adicional que regulamentariamente se poderán regula-los horarios comerciais dos establecementos dedicados exclusivamente á venda de productos culturais, e habilitando na disposición derradeira primeira ó conselleiro de Industria e Comercio para dicta-las disposicións necesarias para a aplicación, execución e eficacia do devandito decreto.
Con motivo da conmemoración do Día das Letras Galegas, esta consellería considera conveniente autoriza-la apertura dos establecementos comerciais dedicados á venda de libros o 17 de maio de 2000, para conseguir con isto a maior difusión, mediante a venda de libros, do patrimonio literario galego.
Na súa virtude,
DISPOÑO:
Artigo único.-Autorízase os establecementos dedicados á venda de libros a abri-lo día 17 de maio de 2000, Día das Letras Galegas.
No caso de establecementos que realicen a venda de libros simultaneamente coa doutros productos, a autorización refírese exclusivamente á venda dos devanditos artigos.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 10 de abril de 2000.
Juan Rodríguez Yuste
Conselleiro de Industria e Comercio
ORDE do 5 de abril de 2000 pola que se modifica a Orde do 3 de marzo pola que se nomean os membros do xurado do Premio das Letras e das Artes de Galicia, convocado pola Orde do 12 de xaneiro de 2000.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 13/04/2000

Artigo 1º
Modifícase o artigo 1, no punto 2º, parágrafo cuarto, referente ó membro do xurado proposto pola Universidade da Coruña. Noméase como membro do xurado a Alfonso Barca Lozano no lugar de Xosé Ramón Soraluce Blond por non poder asistir este ás reunións convocadas polo presidente do xurado.
Santiago de Compostela, 5 de abril de 2000.
Jesús Pérez Varela
Conselleiro de Cultura, Comunicación
Social e Turismo
DECRETO 81/2000, do 6 de abril, polo que se dispón o cesamento do presidente do Consello Económico e Social de Galicia.
PRESIDENCIA — II. AUTORIDADES E PERSOAL — 17/04/2000

En virtude do establecido no artigo 10 a) da Lei 6/1995, do 28 de xuño, pola que se crea o Consello Económico e Social de Galicia, e no artigo 44 do seu Regulamento de réxime interno, publicado no DOG nº 114, do 11 de xuño de 1996, por proposta conxunta dos conselleiros de Economía e Facenda e de Xustiza, Interior e Relacións laborais,
DISPOÑO:
Artigo único.-Que cese como presidente do Consello Económico e Social de Galicia, Luis Suárez-Llanos Gómez.
Santiago de Compostela, seis de abril de dous mil.
Manuel Fraga Iribarne
Presidente
ORDE do 10 abril de 2000 pola que se modifica a do 3 de marzo de 2000 pola que se desenvolven programas de animación e apoio a medidas de estratexia para potenciar accións de emprego no sector agrario.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 13/04/2000

Orde do 3 de marzo de 2000 ten por obxecto establece-las bases das axudas dirixidas á entidades agrarias co obxecto de promove-la creación de emprego a través de actividades privadas dinamizadoras do sector agrario, sempre e cando teñan como cometido algún dos seguintes fins:
-Creación e afianzamento do emprego.
-Busca de actividades complementarias.
-Creación de sistemas productivos de réxime asociativo que persigan a reducción de custos e/ou a mellora da calidade de materias primas así como o acondicionamento e primeira transformación das produccións en procura dun valor engadido.
-O establecemento de sistemas de producción respectuosos co ambiente e a saúde de consumidores.
-A dotación tecnolóxica e asistencia técnica.
O seu artigo 6º fixa o prazo de presentación das solicitudes en 30 días naturais contados a partir do seguinte ó da publicación da citada orde.
A importancia dos programas agrarios de desenvolvemento comarcal que comportan unha interacción entre distintos sectores (productor, transformador e comercializador) e a agrupación dos distintos axentes en cada sector, fai necesaria en moitos casos unha complexa xestión dos expedientes de solicitude.
En consecuencia, de acordo co disposto no artigo 30.1º 3 do Estatuto de autonomía de Galicia e en uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Prórrogase o prazo de presentación das solicitudes previsto no artigo 6º da orde desta consellería do 3 de marzo de 2000, por un período de 15 días hábiles.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de abril de 2000.
Cástor Gago Álvarez
Conselleiro de Agricultura, Gandería e Política
Agroalimentaria
ORDE do 10 de abril de 2000 pola que se modifica, en canto ó prazo para resolver, a Orde do 25 de febreiro de 2000 pola que se convocan bolsas para a realización dos traballos de recolleita da toponimia de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/04/2000

Na orde citada (DOG do 3 de marzo), na base sétima, establécese un prazo para resolver de 45 días, contados a partir do día seguinte ó da publicación da convocatoria.
Ó resultar insuficiente o devandito prazo, por mor da recepción da documentación e da fase de selección por parte da comisión de selección,
RESOLVO:
Establecer en sesenta días o prazo máximo para a resolución das bolsas convocadas, contados igualmente desde o día seguinte ó da publicación da convocatoria no DOG número 44, do 3 de marzo.
Santiago de Compostela, 10 de abril de 2000.
Jaime Pita Varela
Conselleiro da Presidencia e Administración Pública
ORDE do 30 de marzo de 2000 pola que se declara de interese galego a Fundación Instituto Ferial de Vigo (Ifevi) e se ordena a súa inscrición na sección do Rexistro de Fundacións de Interese Galego da Consellería de Industria e Comercio.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/04/2000

Con data do 20 de marzo de 2000 publicouse no Diario Oficial de Galicia a orde da Consellería da Presidencia e Administración Pública do 7 de marzo de 2000, pola que se clasifica como de interese industrial a Fundación Instituto Ferial de Vigo (Ifevi), adscribíndose á Consellería de Industria e Comercio, que terá que exerce-lo protectorado plenamente sobre ela.
Esta fundación, de acordo co establecido no artigo 4 deos seus estatutos, ten por obxecto e finalidade a promoción de actividades comerciais, industriais, agroindustriais, sociais, educacionais, culturais e calquera outra que teña por obxecto a promoción destes sectores en Galicia, o nivel profesional de tódolos sectores da actividade económica, contribuíndo con isto á elevación do nivel de vida do medio urbano e rural, sen límite xeográfico ningún para estas actividades.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego.
DISPOÑO:
Artigo único.
1. Declarar de interese galego a Fundación Instituto Ferial de Vigo (Ifevi) ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
2 Ordena-la inscrición da Fundación Instituto Ferial de Vigo (Ifevi) na sección do Rexistro de Fundacións de Interese Galego da Consellería de Industria e Comercio, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de marzo de 2000.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 22 de marzo de 2000 pola que se regula a concesión de subvencións, en réxime de concorrencia competitiva, ás corporacións locais encamiñadas á dotación de equipos para o desenvolvemento dos medios de comunicación municipais.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 13/04/2000

Advertido erro na devandita orde, publicada no DOG nº 67, do mércores 5 de abril de 2000, cómpre face-la oportuna corrección:
Na páxina 4.693 ó final da orde debe figura-lo anexo I.
RESOLUCIÓN do 12 de abril de 2000 sobre a declaración de zonas vulnerables na Comunidade Autónoma de Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 14/04/2000

Con base o contido do R.D. 261/1996, de 16 de febreiro, sobre a petición das augas contra a contaminación producida por nitratos procedentes de fontes agrarias, a Comisión Galega de Medio Ambiente declarou a non existencia de zonas vulnerables na Comunidade Autónoma de Galicia con data do 15 de maio de 1997.
En cumprimento das novas directrices emanadas da comisión baseadas nos artigos 3 e 4 da directiva 91/676/CEE, cómpre darlle publicidade a través dos boletíns oficiais das comunidades autónomas, e xa que logo:
RESOLVO:
Facer pública a declaración de non existencia de zonas vulnerables na Comunidade Autónoma de Galicia.
Santiago de Compostela, 12 de abril de 2000.
Francisco Pan-Montojo González
Director xeral de Calidade
e Avaliación Ambiental
CORRECCIÓN de erros.-Orde do 29 de febreiro de 2000 pola que se fai público o nomeamento dos vocais da Comisión Autonómica da Muller.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 19/04/2000

Observado erro no Diario Oficial de Galicia nº 55, do 20 de marzo de 2000, páxina 3.764, na publicación da devandita orde, cómpre face-la oportuna corrección:
Onde di: «A presidenta da Agrupación de Mariscadoras a Pé de Vilaxoán (Vilanova de Arousa-Pontevedra)», debe dicir: «Polas mulleres mariscadoras: a presidenta da Agrupación de Mariscadoras a Pé de Vilaxoán (Vilanova de Arousa-Pontevedra)».
RESOLUCIÓN do 10 de abril de 2000, da División de Recursos Humanos, pola que se emprazan as partes interesadas no recurso contencioso-administrativo interposto por María Elena López Díez.
SERVICIO GALEGO DE SAÚDE — III. OUTRAS DISPOSICIÓNS — 19/04/2000

No Xulgado do Contencioso-Administrativo número 4 da Coruña tramítase o recurso 52/2000 (procedemento abreviado), interposto por María Elena López Díez contra a resolución definitiva do concurso de traslados para a provisión de prazas de persoal facultativo especialista, publicada no Diario Oficial de Galicia do 10 de xaneiro de 2000.
O que se notifica para xeral coñecemento de tódalas persoas interesadas no procedemento e emprázanse para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 10 de abril de 2000.
Valeriano Martínez García
Director xeral da División de Recursos Humanos
RESOLUCIÓN do 17 de febreiro de 2000 pola que se convocan unhas xornadas sobre drogas e función policial.
ACADEMIA GALEGA DE SEGURIDADE — III. OUTRAS DISPOSICIÓNS — 07/03/2000

Dentro dos programas de actividades que a Academia Galega de Seguridade ten previsto realizar no ano 2000, conforme ás funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre drogas e función policial, que deberán desenvolverse conforme as seguintes bases:
Obxectivos.
As xornadas teñen por obxectivo coñecer en profundidade a problemática da intervención policial no tema do tráfico e consumo de drogas e analizar métodos de rehabilitación e comportamento de toxicómanos, etc.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 3 de maio de 2000.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei
30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
As xornadas realizaranse en sesións de mañá e tarde e nelas abordarase o tema das drogas desde as seguintes perspectivas: sociolóxica, xurídica, política e policial.
Datas.
As xornadas realizaranse durante os días 10 e 11 de maio de 2000.
O horario será en xornada de mañá (9.30 h-14 h) e tarde (16 h-20 h) o día 10, e en sesión de mañá o día 11.
Relación de admitidos.
A relación de admitidos publicarase o día 5 de maio de 2000 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Salón de actos nº 1 da Consellería da Presidencia e Administración Pública, sito no edificio administrativo San Caetano, Santiago de Compostela.
Certificado de participación.
Ó remate das xornadas entregaráselle un certificado de asistencia a aquelas persoas que acrediten a súa participación continuada nelas.
Modificacións.
A Academia Galega de Seguridade poderá modifica-lo desenvolvemento das xornadas para adaptalos ás necesidades da Administración e ás continxencias que poidan xurdir.
A Estrada, 17 de febreiro de 2000.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 23 de febreiro de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Rosario Reina Gómez.
SERVICIO GALEGO DE SAÚDE — III. OUTRAS DISPOSICIÓNS — 07/03/2000

No Xulgado do Contencioso-Administrativo número dous da Coruña tramítase o recurso número 21/1999 (protección dos dereitos fundamentais da persoa) interposto pola referida aspirante da categoría de matrona, contra o terceiro exercicio da fase de oposición do proceso selectivo convocado por resolución publicada no Diario Oficial de Galicia, do 15 de xaneiro de 1999.
O que se notifica para xeral coñecemento de tódalas persoas interesadas no procedemento e se emprazan para que poidan comparecer no xulgado como demandados no prazo de cinco días, de conformidade co previsto no artigo 116 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 23 de febreiro de 2000.
Valeriano Martínez García
Director xeral da División de Recursos Humanos
ORDE do 15 de marzo de 2000 pola que cesa o presidente do Consello Regulador da Indicación Xeográfica Protexida Ternera Gallega.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/03/2000

Por Orde do 30 de decembro de 1993, da Consellería de Agricultura, Gandería e Montes, recoñeceuse a denominación específica Ternera Gallega que acadou finalmente o seu rexistro como Indicación Xeográfica Protexida no Regulamento CEE 2400/1996, do 17 de decembro, amparando a carne de vacún de calidade das razas Rubia Galega, Morenas do Noroeste e os seus cruzamentos, no xeito e condicións que determine o seu regulamento particular.
A competencia para efectuar nomeamentos e cesamentos dos presidentes dos consellos reguladores das denominacións de orixe e específicas correspóndelle, de conformidade co artigo 89 e concordantes da Lei 25/1970, do 2 de decembro, ó conselleiro de Agricultura, Gandería e Política Agroalimentaria, unha vez asumidas as funcións na materia, conforme a competencia recollida no artigo 30.I.3 e 4 do Estatuto de autonomía de Galicia.
Por todo iso, de conformidade co previsto, e no uso das atribucións que me confire a Lei 1/1993, do 22 de febreiro, reguladora da Xunta e do seu presidente,
DISPOÑO:
Artigo único.-O cesamento, por petición propia, de Maximino Viaño García, nas súas funcións como presidente do Consello Regulador da Indicación Xeográfica Protexida Ternera Gallega, agradecéndolle os servicios prestados no exercicio do seu cargo, para o que foi nomeado por resolución da Consellería de Agricultura, Gandería e Montes do 13 de agosto de 1997.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de marzo de 2000.
Cástor Gago Álvarez
Conselleiro de Agricultura, Gandería
e Política Agroalimentaria
DECRETO 46/2000, do 25 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polas obras do proxecto de construcción do acondicionamento da estrada OU-310 de Verín a Vilardevós, treito: Verín-enlace autovía Rías Baixas. (Clave OU/98/145.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/03/2000

Con data do 16 de decembro do 1999, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción do acondicionamento da estrada OU-310 de Verín a Vilardevós. Treito: Verín-enlace autovía Rías Baixas. Clave OU/98/145.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintecinco de febreiro de dous mil,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de construcción do acondicionamento da estrada OU-310 de Verín a Vilardevós. Treito: Verín-enlace Autovía Rías Baixas. Clave OU/98/145.1.
Santiago de Compostela, vintecinco de febreiro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
RESOLUCIÓN do 16 de febreiro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0002092/1999, interposto por Mª Luz Sindín Grandas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/03/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0002092/1999, interposto por Mª Luz Sindín Grandas, contra a resolución da Consellería da Presidencia e Administración Pública do 11 de outubro de 1999, pola que se desestima o recurso de alzada contra a Resolución do 21 de xullo de 1999 (Diario Oficial de Galicia nº 143, do 27 de xullo) pola que se fan públicas as puntuacións definitivas da fase de concurso do proceso selectivo para o ingreso no corpo auxiliar da Xunta de Galicia (grupo D), e contra a Resolución do 26 de xullo de 1999 (Diario Oficial de Galicia nº 146, do 30 de xullo), sobre proposta da relación de aspirantes que superaron o devandito proceso selectivo.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 16 de febreiro de 2000.
Joaquín López-Rúa Soler
Director xeral da Función Pública
DECRETO 47/2000, do 25 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da mellora de acceso ó polígono industrial do Campiño desde a C-531. Pontevedra-Ponte Caldelas. (Clave PO/00/35.6).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/03/2000

Con data do 21 de xaneiro de 2000, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da mellora do acceso ó polígono industrial do Campiño desde a C-531. Pontevedra-Pontecaldelas. Clave PO/00/35.6.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas a súa asignación a Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintecinco de febreiro de dous mil,
DISPOÑO:
Artigo único.-Declara-la utilidade pública e a urxente ocupación dos bens dereitos necesarios e que se concretan no expediente administrativo instruído, para efectos de expropiación no proxecto de construcción da mellora de acceso ó polígono industrial do Campiño desde a C-531. Pontevedra-Pontecaldelas. Clave: PO/00/35.6.
Santiago de Compostela, vintecinco de febreiro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
DECRETO 45/2000, do 25 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada PO-351 de Couso a Tomiño, treito: Couso-Tomiño. (Clave N/PO/89.3.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/03/2000

Con data do 22 de setembro de 1999 o director xeral de Obras Públicas, por delegación do conselleiro de Política Territorial, Obras Públicas e Viven
da aprobou o proxecto de trazado do acondicionamento da estrada PO-351 de Couso a Tomiño. Treito: Couso-Tomiño. (Clave N/PO/89.3.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintecinco de febreiro de dous mil,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada PO-351 de Couso a Tomiño. Treito: Couso-Tomiño. Clave N/PO/89.3.1.
Santiago de Compostela, vintecinco de febreiro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
RESOLUCIÓN do 3 de febreiro de 2000, da Delegación Provincial de Lugo, pola que se dispón a inscrición no rexistro e publicación, no Diario Oficial de Galicia, da revisión das táboas salariais de 1999, do convenio colectivo de ámbito provincial para a empresa Cementos Cosmos, S.A. (factoría de Oural).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/03/2000

Visto o texto da revisión das táboas salariais de 1999, do convenio colectivo para a empresa Cementos Cosmos, S.A. (factoría de Oural) (código 2700102), da provincia de Lugo, asinado o día 20 de xaneiro de 2000, pola representación da citada empresa e a dos seus traballadores, e de conformidade co disposto no artigo 90, puntos 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordena-la inscrición da citada revisión no rexistro de convenios desta delegación, así como o seu depósito.
Segundo.-Remiti-lo texto da citada revisión á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 3 de febreiro de 2000.
Manuel Teijeiro Álvarez
Delegado provincial de Lugo
Acta de revisión por IPC do convenio colectivo de Cementos Cosmos, S.A. (factoría de Oural)
para 1999
Asistentes:
Pola representación dos traballadores:
Mario S. Camino López
Jesús López Sanmartín
José A. Ingerto Díaz
Manuel González López
José Manuel Campo López
Francisco López López
Fernando Pérez Rodríguez
Antonio Guitián Docasar
Amador Alvaredo Vázquez
José Antonio Yáñez Ortiz
Pola dirección da empresa:
Félix Rico Gómez
José A. Valcárcel Tallos
Antonio Valverde Pampillón
Miguel Rodríguez del Río
Luis Fugarolas Vila
En Oural, factoría de Cementos Cosmos, S.A., o día 20 de xaneiro de 2000, reúnense as persoas citadas no encabezamento co fin de proceder á sinatura da revisión das táboas salariais do convenio colectivo de Cementos Cosmos, S.A. (factoría de Oural) para 2000, o cal levan a efecto conforme os seguintes acordos:
Primeiro.-De acordo co estipulado na disposición adicional primeira do convenio colectivo de Cementos Cosmos, S.A. (factoría de Oural) para 1998 e 1999, subscrito o 18 de novembro de 1998, e unha vez coñecido o IPC a 31-12-1999, procédese á sinatura das táboas salariais revisadas con efectos desde o 1 de xaneiro ata o 31 de decembro de 1999, que figuran anexas á presente acta.
Segundo.-Remiti-lo citado texto á autoridade laboral para o seu rexistro e depósito e posterior publicación no boletín oficial correspondente. Para a realización destas tarefas facúltase a José Antonio Valcárcel Tallos.
E sen outros asuntos que tratar, dáse por finalizada a reunión, asinando os presentes en proba da súa conformidade con todo o exposto.
RESOLUCIÓN do 18 de febreiro de 2000 pola que se lle dá publicidade á parte dispositiva da sentencia 743/1993, do 29 de xullo, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/03/2000

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0001583/1987, interposto por María López López, Antonio López López, Carmen López López, Luis López López, Esther López López, Eduardo López López, Jesús López López e Manuel Cofan López, contra resolución da Consellería de Ordenación do Territorio e Obras Públicas da Xunta de Galicia, do 16 de setembro de 1986, e contra a desestimación do recurso de reposición formulado contra aquela, sobre aprobación definitiva da revisión e adaptación do Plan Xeral de Ordenación Urbana de Ourense, no particular da clasificación como solo urbano do predio Granja Santamarina; dictouse a sentencia 743/1993, do 29 de xullo, agora firme, pola que se estimaba parcialmente o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia 473/1993, do 29 de xullo, que a seguir se transcribe:
«Decidimos que debemos estimar e estimamos en parte o recurso contencioso-administrativo deducido por María López López e demais persoas referidas no encabezamento desta contra resolución da Consellería de Ordenación do Territorio e Obras Públicas da Xunta de Galicia do dezaseis de setembro de mil novecentos oitenta e seis, e contra a desestimación do recurso de reposición formulado contra aquela, sobre aprobación definitiva da revisión e adaptación do Plan Xeral de Ordenación Urbana de Ourense, no particular da clasificación como solo
urbano do predio Granja Santamarina, de autos; e, en consecuencia, debemos anular e anulámo-lo dito acto administrativo en tal particular por non encontralo niso axustado ó Ordenamento xurídico; e debemos desestimar e desestimámo-lo recurso no demais».
Santiago de Compostela, 18 de febreiro de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
ORDE do 10 de febreiro de 2000 pola que se dan instruccións para a conmemoración do Día das Letras Galegas nos centros de ensino non universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/03/2000

A institucionalización pola Real Academia Galega, a partir de 1963, do Día das Letras Galegas o 17 de maio foi sen dúbida un acontecemento que ano tras ano colleu pulo e resonancia na nosa sociedade, de tal xeito que en toda a Comunidade Autónoma galega se proxecta a figura homenaxeada e serve, ó mesmo tempo, para reflexionar sobre Galicia, sobre a súa lingua e sobre a súa cultura.
A Real Academia Galega tomou como punto de partida para a celebración desta efeméride a publicación no ano 1863 de Cantares Gallegos, de Rosalía de Castro.
O Goberno galego declara a través do Decreto 2/2000, do 7 de xaneiro, o ano 2000 como ano de Manuel Murguía, figura fundamental do Rexurdimento, literato, historiador e periodista, cunha extensa obra que contribuíu de xeito fundamental ó engrandecemento de Galicia.
Comezou moi novo unha prometedora carreira literaria que abrangueu varios xéneros como a novela, o ensaio, o xornalismo e a crítica literaria.
Desde o seu traballo de historiador propiciou unha renovación metodolóxica na historiografía de Galicia o cal sentará as bases do traballo científico posterior neste campo.
Considerado no seu tempo como unha das figuras máis senlleiras de Galicia, foi cronista xeral do reino e presidente da Real Academia Galega. Durante toda a súa vida desenvolveu un importantísimo labor de defensa da lingua e a identidade de Galicia, o que o fixo merecente dun posto de honra na nosa historia.
Por iso, esta consellería
DISPÓN:
Primeiro.-Durante o mes de maio destacarase en tódolos centros docentes situados na Comunidade Autónoma galega a importancia que ten para Galicia o Día das Letras Galegas.
Segundo.-O profesorado, de acordo coa liña que estableza o consello escolar de cada centro, programará as actividades escolares que considere oportunas para un mellor coñecemento do persoeiro ó que se lle dedica esta data.
Terceiro.-En calquera caso, cando menos, dedicarase en cada un dos grupos de cada curso unha hora ó desenvolvemento dunha lección ou conferencia-coloquio, adaptada á idade do alumnado, na que se poña de manifesto a importancia que ten para Galicia a nosa lingua, facendo referencia ó literato, historiador e xornalista homenaxeado este ano: Manuel Murguía.
Santiago de Compostela, 10 de febreiro de 2000.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Orde do 8 de febreiro de 2000 pola que se aproban as bases que rexerán as convocatorias de axudas e de bolsas correspondentes ó Programa de Apoio á Innovación do Plan Galego de Investigación e Desenvolvemento Tecnolóxico e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/03/2000

Advertidos erros na Orde do 8 de febreiro de 2000, publicada no DOG nº 37, do mércores 23 de febreiro de 2000, cómpre face-las seguintes correccións:
Na páxina 2.309, no artigo 1º punto 1, onde di: «Axudas para grupos de investigación que traballen en investigación aplicada en temas de innovación (anexo I)», debe dicir: «Axudas para grupos de investigación que traballen en investigación aplicada en temas de xestión de innovación e axudas para a realización de proxectos cooperativos con centros tecnolóxicos (anexo I)».
Na mesma páxina no artigo 1º punto 2, onde di: «Axudas para a realización de proxectos de investigación de innovación empresarial (anexo II).», debe dicir: «Axudas para a realización de proxectos de innovación empresarial (anexo II)».
Na páxina 2.310, no anexo I no seu título, onde di: «Axudas para grupos de investigación que traballen en investigación aplicada en temas de innovación», debe dicir: «Axudas para grupos que traballen en investigación aplicada en temas de xestión de innovación e axudas para a realización de proxectos cooperativos con centros tecnolóxicos».
Na mesma páxina, o primeiro parágrafo debe quedar redactado do modo seguinte: «Estas axudas teñen como finalidade incentiva-la realización por parte de equipos de investigación de proxectos de investigación aplicada en temas de xestión de innovación, así como fomenta-la realización de proxectos cooperativos de innovación tecnolóxica entre grupos/equipos consolidados e de excelencia con centros tecnolóxicos de Galicia alleos ós organismos públicos de I+D da Comunidade Autónoma».
Na mesma páxina, no punto 1 despois do primeiro parágrafo debe engadirse o seguinte parágrafo: «Así mesmo, no caso de proxectos cooperativos, o grupo/equipo solicitante (consolidado ou de excelencia) deberá ter subscrito un acordo de colaboración para a realización do proxecto cun centro tecnolóxico de Galicia alleo ós organismos públicos de I+D da Comunidade Autónoma».
Na páxina 2.315, no anexo II no seu título, onde di: «Axudas para a realización de proxectos de investigación de innovación empresarial», debe dicir: «Axudas para a realización de proxectos de innovación empresarial».
DECRETO 49/2000, do 18 de febreiro, polo que se declara a urxente ocupación, para efectos de expropiación forzosa, polo Concello de Santiago de Compostela, dos bens e dereitos necesarios para a realización das obras do proxecto técnico de expropación complementario para ordenación funcional da rúa de San Lázaro (Camiño francés). Tramo da estrada N-547.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/03/2000

O Concello de Santiago de Compostela, en sesión do o día 4 de xuño de 1999, aprobou o proxecto técnico de expropiación complementario para ordenación funcional da rúa de San Lázaro (Camiño francés). Tramo estrada N-547, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 8 de febreiro de 2000.
A urxencia da realización das obras deste proxecto complementario vén dada pola necesidad de concluí-las do proxecto principal -do que foi declarada a urxente ocupación para efectos de expropiación forzosa mediante Decreto da Xunta de Galicia 348/1999, do 23 de decembro-, para os acontecementos culturais do ano 2000, e así dar resposta ós cambios que os equipamentos do estadio de San Lázaro, Pazo de Congresos e Polígono das Fontiñas están a ocasionar no tramo da N-547 ó seu paso pola rúa de San Lázaro.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de febreiro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Santiago de Compostela para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto técnico de expropiación complementario para ordenación funcional da rúa de San Lázaro (Camiño francés). Tramo estrada N-547.
Santiago de Compostela, dezaoito de febreiro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 48/2000, do 18 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 93 Plan de obras e servicios 99.-Cervantes-Liber-San Román, punto quilométrico 0,000 ó 1,000, alargamento e mellora.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/03/2000

A Deputación Provincial de Lugo, en sesión do día 6 de agosto de 1999, aprobou o proxecto 93 Plan obras e servicios Cervantes-Liber-San Román, punto quilométrico 0,000 ó 1,000, alargamento e mellora, e na sesión do 25 de novembro de 1999, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 4 de febreiro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día dezaoito de febreiro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 93 Plan obras e servicios Cervantes-Liber-San Román, punto quilométrico 0,000 ó 1,000, alargamento e mellora.
Santiago de Compostela, dezaoito de febreiro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Lei 7/1999, do 29 de decembro, de orzamentos xerais da Comunidade Autónoma de Galicia para o ano 2000.
PRESIDENCIA — I. DISPOSICIÓNS XERAIS — 14/03/2000

Advertidos erros no texto da Lei 7/1999, do 29 de decembro, de orzamentos xerais da Comunidade Autónoma de Galicia para o ano 2000, publicada no Diario Oficial de Galicia número 252, do 31 de decembro de 1999, cómpre face-las oportunas correccións:
Na páxina 15.334, cadro da distribución orgánica e económica do orzamento consolidado do artigo 2. Tres, no TOTAL ORZAMENTO BRUTO e no TOTAL ORZAMENTO CONSOLIDADO do capítulo VI, onde di: «117.372.627», debe dicir: «117.246.790».
Na páxina 15.335, cadro do artigo 3. Tres, no total das subvencións de capital, onde di: «16.988.000», debe dicir: «12.981.000».
Na páxina 15.341, parágrafo primeiro do punto un do artigo 17, onde di: «...disposición transitoria segunda dous. Do devandito...», debe dicir: «...disposición transitoria segunda, dous, do devandito...».
Na páxina 15.344, parágrafo primeiro do punto un do artigo 29, onde di: «...do 7 de outubro, de réxime financeiro e orzamentario de Galicia, o importe máximo...», debe dicir: «...do 7 de outubro, o importe máximo...».
Na páxina 15.346, parágrafo primeiro do punto 15) do punto dous do artigo 30, onde di: « ...deste punto 14: », debe dicir: «...deste punto 15:».
Na páxina 15.348, alínea 06 do epígrafe 37) do punto dous do artigo 30, onde di: «-Nunha provincia: 110.000 ptas.», debe dicir: «-Nunha provincia: 100.000 ptas.».
Na páxina 15.352, onde di: «ANEXO. Distribución de taxas e prezos. Artigo 5.d)», debe dicir: «ANEXO I. Artigo 5, d)».
Na páxina 15.353, onde di «Artigo 5.f)», debe dicir «ANEXO II. Artigo 5, f)».